Malá Smrekovica (vrch vo Veľkej Fatre)

Malá Smrekovica () je vrch vo Veľkej Fatre. Nachádza sa nad Podsuchou, približne  juhozápadne od Ružomberka. Na severnom úbočí sa nachádza Horská chata Smrekovica.

 Poloha 
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Ružomberok a zasahuje na katastrálne územie mesta Ružomberok a obce Ľubochňa. Najbližšími sídlami sú východne ležiaca Podsuchá, severovýchodne Vlkolínec a mesto Ružomberok, severným smerom je situovaná Ľubochňa a Hubová a južným Liptovská Osada a Liptovské Revúce. Vrch patrí do Národného parku Veľká Fatra.

 Popis 
Malá Smrekovica je súčasťou liptovskej vetvy hlavného hrebeňa, smerujúceho z Chabzdovej () na Skalnú Alpu (). Západným smerom susedia v rázsoche ležiace Rumbáre () a Perušín (), južným Tmavá (), Skalná Alpa a Smrekovica (), východným Červená Magura () a Pulčíkovo () a severným Šiprúň (), Maďarová () a Vyšná Lipová ().Veľká Fatra. Turistická mapa. 1 : 50 000. Harmanec: VKÚ, a. s. Vrch leží v povodí Váhu; západne sa zvažujúce svahy odvodňujú prítoky Blatnej a Čierňavy do Ľubochnianky, východným smerom do Revúcej odvádza vodu Vyšný Matejkov a Matejkovský potok. Vrchol traverzuje značený turistický chodník, vedúci z Nižného Šiprúnskeho sedla k Horskému hotelu Smrekovica. Veľká časť masívu je súčasťou Národnej prírodnej rezervácie Jánošíkova kolkáreň.

 Výhľady 
Vrchol pokrýva súvislý lesný porast, no v okolí značenej trasy sú horské lúky, umožňujúce rozhľad. Tie poskytujú výhľad na okolité vrchy Veľkej Fatry, pri vhodných podmienkach možno vidieť aj Strážovské vrchy, Malú Fatru, Oravskú Maguru a Beskydy s Babou horou, Chočské vrchy, Západné a Nízke Tatry.

 Prístup 
 po  zeleno značkovanom chodníku traverzom:
 od severu z Ružomberka cez Nižné Šiprúnske sedlo
 od juhu z Rakytova okolo Horskej chaty Smrekovica
 po  modrej značke z Podsuchej cez rázc. Močidlo
 po  žltej značke z rázc. Blatná v Ľubochnianskej doline cez rázc. Močidlo

 Referencie 

 Pozri aj 
 Hôľna Fatra
 Zoznam vrcholov vo Veľkej Fatre

 Iné projekty 

 Externé odkazy 
 Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Ľubochňa
Kategória:Ružomberok
Kategória:Vrchy v okrese Ružomberok